Referat stiftende generalforsamling for beboerrepræsentation 15 A-D og 19 A-V, d. 20/11 2024 kl. 18.30

**Punkt 1: Formalia**

Valg af dirigent.   
Arbejdsgruppen foreslår Anne-Marie Mærkedahl. Forsamlingen samtykker.

Valg af referent:   
Arbejdsgruppen foreslår Lisbet Marek. Forsamlingen samtykker.

Anne-Marie orienterer om, hvordan vi tager ordet. Man skal sige sit navn og adresse, og derefter opridses reglerne for god taleskik.

**Punkt 2: Anne Nybro orienterer om baggrunden for mødet.**

Det BBR vi har i dag er ikke stiftet på en gyldig måde, hvilket betyder at vi ikke har de formelle rettigheder vi har mulighed for at have som lejere. Problematikken består i, at vi har et fælles BBR for alle opgange/bygninger i Alderstrøst, men da bygning 17A-B er bygget på en anden matrikel, skal de have deres egen beboerrepræsentation og 15 og 19 skal have deres egen. Det er lejeloven og grundejernes investeringsfond, som foreskriver hvordan en beboerrepræsentation kan stiftes og hvilke rettigheder man får. Og de tilsiger at vi skal have to beboerrepræsentationer, grundet de 2 forskellige matrikler. Vi bor i lovens forstand ikke i den samme ejendom. HVF behandler os også som 2 forskellige ejendomme med 2 forskellige budgetter. Og vi skal følge den praksis.

Der stilles spørgsmål fra salen:

*Finn – 19V: Hvor mange beboere er der i de forskellige beboelserne?*

AM svarer, at der i dag er: 15 og 19 er 198 lejemål, og i 17 er der 26 lejemål.

*Janne – 19D: Tak for orienteringen, vi anede ikke, at der var problemer.*

*Mads –19 N: Er det ulovligt ikke at have en BBR?*

Anne svarer, at det ikke er ulovligt, men godt at gøre, fordi der med BBR følger en del rettigheder. Anne remser nogle af rettighederne op.

*Christina Madsen 19A?: Har vi ikke været med i LLO før?*

Anne Marie M: Det er ikke på dagsordenen i dag.

Anne uddyber, at det er uklart om vi har det, men det kan komme på tale på et senere tidspunkt.

*Martin – 19D: Hvor mange skal der være i BBR?*

Anne Marie fortæller, at der skal være min. 3 og så kan der være et utal af suppleanter.

**Punkt 3. Stiftelse af ny beboerrepræsentation.**

Der er 98 stemmeberettigede ved enten fremmøde eller fuldmagt.

Forsamlingen er således beslutningsdygtige

Alle 98 stemte for at oprette beboerrepræsentationen per 1/1-2025.

Beslutningen om at nedsætte et BBR for 15 A-D og 19 A-V er således stemt igennem.

**Punkt 4. Vedtægter**

Vedtægter som foreslået i dagsordenen blev stemt igennem med 98 stemmer.

**5: Valg af repræsentanter til beboerrepræsentationen**

Der skal vælges et BBR.

De nuværende BBR-medlemmer, der bor i 15 A-D og 19 A-V (Lise, Claus Jørgen, Astrid og Thies) har tilbudt at fortsætte i overgangsperioden frem til næste ordinære beboermøde i april.

Dette bliver stemt igennem 98 stemmer.

**6: Kontingent**

Der skal fastsættes kontingent til beboerrepræsentationen – arbejdsgruppen foreslår, at vi fortsætter med 18 kr. per måned.

Det er stemt igennem med 98 stemmer.

**7: Revisor**

Lisbeth Olsen 19 S stuen, stiller op og bliver valgt med 98 stemmer.

**Punkt 8: Evt.**

*Martin 19D: spørger om vi laver en nøgle for nuværende kassebeholdning.*

Anne svarer ja – fordeling per lejemål.

*Hvad gør man så fremadrettet, hvis den lille forening ikke vil være med til at dække udgifterne?*

Anne Marie: Det er ikke anderledes end i dag, hvor flertallet kan bestemme.

Husk at alle kan melde sig som bestyrelsesmedlemmer i BBR, og at alle kan blive suppleanter.